Afrikan, Karibian ja Tyynenmeren maiden ja Euroopan unionin (AKT-EU) välillä solmitun yleissopimuksen nojalla järjestettävä yhteiskokous - Päätöslauselma Nigeria



Virallinen lehti nro C 062 , 27/02/1997 s. 0025 - 0026



AFRIKAN, KARIBIAN JA TYYNENMEREN MAIDEN JA EUROOPAN UNIONIN VÄLILLÄ SOLMITUN YLEISSOPIMUKSEN NOJALLA JÄRJESTETTÄVÄ YHTEISKOKOUS (AKT-EU) PÄÄTÖSLAUSELMA () Nigeria AKT-EU-yhteiskokous, joka kokoontui Luxemburgissa 23. ja 26. päivän syyskuuta 1996 välisenä aikana, ottaa huomioon aikaisemmin antamansa päätöslauselmat Nigeriasta, ottaa huomioon Euroopan parlamentin aikaisemmin antamat päätöslauselmat samasta aiheesta, A. on syvästi huolestunut siitä, että Abachan sotilashallinto, joka uhmaa kansainvälistä yhteisöä jättämällä huomioimatta 12. päivänä kesäkuuta 1993 pidettyjen presidentinvaalien tuloksen ja joka on tuhonnut kaikki demokraattiset instituutiot, erityisesti kaikki paikalliset ja kansalliset edustajapaikat ja poliittiset puolueet, pitää itseään vallassa pakkokeinoilla, B. toistaa tuomionsa Ken Saro-Wiwan ja kahdeksan muun ogonisotilaan teloitukselle marraskuussa 1995 sekä demokraattisesti valitun, vuonna 1993 järjestettyjen vaalien seurauksena vangitun presidentti Moshood Abiolan puolison murhalle kesäkuussa 1996, C. on syvästi huolestunut siitä, että vaikka hiljattain vapautettiin pieni määrä poliittisia vankeja, monet omantunnon syistä vangitut ihmiset ovat edelleen vangittuina hirvittävissä oloissa, monia muita ihmisiä pidätetään edelleen ja "19 ogonia" joutuu vastaavan erityistuomioistuimen eteen kuin se, joka tuomitsi kuolemaan Ken Saro-Wiwan ja kahdeksan muuta ogonisotilasta marraskuussa 1995, D. on huolestunut Yhdistyneiden kansakuntien ihmisoikeuskomission heinäkuussa 1996 julkistamasta Nigeriaa koskevasta raportista, jonka kappaleessa D käsitellään erityistä huolenaihetta aiheuttavia asioita, kuten perustuslaeissa olevien oikeuksien noudattamatta jättäminen, mielivaltaiset pidätykset, kidutus, äärimmäisen kurjat elinolot vankileireillä ja kuolemantuomion täytäntöönpano oikeudenkäynnin jälkeen ilman valitusoikeutta, mikä ei vastaa kansainvälisiä oikeudenmukaisen tuomion perusteita; vaatii oikeusvaltion palauttamista Nigeriaan, kuolemantuomion poistamista, tarvittavien toimenpiteiden käyttöönottoa kaikkien oikeudenvastaisten teloitusten ja mielivaltaisten tuomioiden lopettamiseksi sekä turvallisuusjoukkojen jäsenten estämiseksi käyttämästä kidutusta, tekemästä mielivaltaisia pidätyksiä ja vangitsemasta ihmisiä, E. on järkyttynyt demokraattisesti valitun Nigerian presidentti Moshood Abiolan puolison Kudiratu Abiolan murhasta 4. päivänä kesäkuussa 1996, F. pitää valitettavana sitä, että Nigerian hallitus on vastuussa maanpaossa olevan opposition ilmaantumisesta ja että oppositio uhkaa turvautua voimakeinoihin lopettaakseen ihmisoikeuksien loukkaukset, G. on huolestunut raporteista, joiden mukaan Yhdistyneiden kansakuntien pääsihteeristön Nigeriaan lähettämät tiedustelujoukot aiheuttivat Nigerian tehtävänsä aikana sen, että ihmisoikeuksia puolustavat ja muut ihmiset joutuivat vainon ja vangitsemistoimien kohteeksi, H. onnittelee Euroopan unionia rajoitettujen toimenpiteiden jatkamisesta Nigerian suhteen kuudella kuukaudella, mutta valittaa sitä, että tehokkaampia toimenpiteitä ei ole hyväksytty nykyisen yleiskokouksen Windhoekin päätöslauselmassa antamien suositusten mukaisesti, I. on vakuuttunut siitä, että kansainvälisillä pakotteilla, joilla pyritään eristämään Nigerian viranomaiset taloudellisella, diplomaattisella ja poliittisella tasolla, voitaisiin niitä tehokkaasti käyttämällä saada aikaiseksi tarvittava painostus, jolla Sani Abachan hallitus saataisiin luomaan demokraattinen ja perustuslakeihin perustuva hallitusmuoto, J. valittaa sitä, että Nigerian hallitus kieltäytyy käytännössä antamasta Kansainyhteisön tarkkailijaryhmälle lupaa tulla maahan vapaasti tai vierailla halunsa mukaisesti Nigerian eri alueilla, joilla ihmisoikeuksia loukataan ilman että siitä seuraisi minkäänlaista rangaistusta, 1. Tuomitsee Nigerian hallituksen, joka jatkaa vastustajiensa ja maan kaikkien demokraattisten voimien julmaa sortamista, ja vetoaa Euroopan unionin neuvostoon, komissioon ja jäsenvaltioihin, jotta ne koventaisivat epäröimättä ja viipymättä Nigeriaan kohdistamiaan pakotteita ja varmistaisivat pakotteiden ehdottoman täytäntöönpanon; 2. Kehottaa Nigerian hallitusta palauttamaan Nigeriaan oikeusvaltion, jota johtaa vuoden 1996 loppuun mennessä valittava siviilihallitus, ja palauttamaan siten Nigerian kansalaisten demokraattiset oikeudet; 3. Kehottaa Nigerian hallitusta suostuttelemaan oppositiota ryhtymään rakentavaan vuoropuheluun, jolla voitaisiin ratkaista maata vaivaava poliittinen kriisi; 4. Tuomitsee Kudiratu Abiolan murhan ja kehottaa Nigerian hallitusta tutkimaan murhaan liittyviä olosuhteita ja saattamaan murhasta vastuussa olevat oikeudelliseen vastuuseen; 5. Vaatii kaikkien poliittisista syistä vangittuina olevien vapauttamista, joiden joukossa on myös vuonna 1993 järjestettyjen presidentinvaalien voittaja Moshood Abiola, sekä lopettamaan moniin toimittajiin viime kuukausina kohdistettu vaino; 6. Kehottaa Nigerian hallitusta vastaamaan kaikkiin Yhdistyneiden kansakuntien ihmisoikeuskomission heinäkuussa julkistamassa Nigeriaa koskevassa raportissa esitettyihin kohtiin ja kumoamaan erityisesti vuonna 1984 annetun säädöksen n:o 2 valtion turvallisuudesta (ihmisten vangitseminen) ja kaikki muut säädökset, joiden perusteella voidaan rajattomasti vangita ihmisiä ilman että se johtaisi syytöksiin; 7. Kehottaa Nigerian hallitusta antamaan kaikille ihmisoikeusloukkausten uhreille taloudellisen korvauksen heidän kärsimyksistään, kuten Yhdistyneiden kansakuntien tarkkailijaryhmä on ehdottanut; 8. Kehottaa kansainvälistä yhteisöä ja erityisesti Euroopan unionia ja Kansainyhteisöä jatkamaan pakotteitaan siihen saakka, kunnes Nigerian hallitus luopuu julmuuksista ja ottaa käyttöön vapaan ja demokraattisen järjestelmän; 9. Pyytää Euroopan unionia kieltämään täydellisesti kaiken aseviennin Nigeriaan koskien myös ennen nykyisen kauppasaarron voimaantuloa allekirjoitettuja sopimuksia ja ottamaan käyttöön tapaus tapaukselta suoritettavat varmistukset epäiltäessä kiellon pitävyyttä kahteen tarkoitukseen soveltuvien laitteiden osalta, joita voidaan käyttää samalla sotilaallisiin tai turvallisuustarkoituksiin ja siviilitarkoituksiin; 10. Kehottaa Euroopan unionin jäsenvaltioita ryhtymään tarvittaviin toimenpiteisiin jäädyttääkseen Nigerian hallituksen, hallituksen tilapäisen neuvoston ja toimeenpanevan liittoneuvoston jäsenten ja heidän perheidensä varat; 11. Kehottaa Euroopan unionin neuvostoa ja komissiota rahoittamaan riippumattomien asiantuntijoiden tehtäväksi annettavia tutkimuksia öljy-yhtiöiden toiminnan vaikutuksista Niger-joen suistossa ja laatimaan menettelytapasääntöjä, joilla pyritään takaamaan se, että Nigeriassa toimivat Euroopan unionin jäsenvaltioissa sijaitsevat öljy-yhtiöt noudattavat ja tukevat ihmisoikeuksia koskevia kansainvälisiä sääntöjä; 12. Kehottaa puheenjohtajiaan välittämään tämän päätöslauselman AKT-EU-neuvostolle, komissiolle, Euroopan parlamentille, Yhdistyneiden kansakuntien turvallisuusneuvostolle, Yhdistyneille kansakunnille Geneveen, OAU:lle, Nigerian hallitukselle ja Nigeriassa toimivien öljy-yhtiöiden pääjohtajille.